Den [[Østrig-Ungarns marine|østrig-ungarske flåde]] forlod fæstningen, og i 1894 købte den [[Wien|wienske]] forretningsmagnat [[Paul Kupelwieser]] hele øgruppen og skabte en eksklusiv badeby. I 1900 inviterede Kupelwieser den berømte mikrobiolog [[Robert Koch]] til at udføre sine eksperimenter med udryddelse af  [[malaria]] på Brijuni. Koch og hans medarbejdere havde succes, og i 1901 blev øen erklæret malariafri.
[[Fil:Croatia_Brijuni_BW_2014-10-11_15-44-28.jpg|thumb| Robert Koch mindetavle for udryddelse af malaria på øen]]
Paul Kupelwiesers gods blev udbygget med luksushoteller, restauranter, badebyer, et [[kasino]] og en lystbådehavn og blev et omdrejningspunkt i det sociale liv på den [[Østrigske Riviera|østrigske riviera]]. Kupelwieser etablerede også en sejlerregatta, en golfbane og – på grund af den [[Østrigs kultur|østrigske kulturs]] opblomstring – forskellige musik- og litteraturarrangementer. Brijuni-øerne blev populære som destination for [[Wien|Wiens]] overklasse og blev besøgt af medlemmer af den kejserlige familie og andre velhavende europæiske borgerlige og aristokrater. Under [[1. verdenskrig]] havde den østrig-ungarske flåde en ubådsbase her.
[[Fil:Brijuni28.maj2006.jpg|thumb| Hovedhavnen på Brijuni, med et  bådehus fra 1902.]]
I 1918 efter [[1. verdenskrig|1.verdenskrig]] blev Brijuni en del af staten [[Italien]]. [[Karl Kupelwieser]], søn af grundlæggeren af godset forsøgte at bevare den tidligere pragt, men efter den økonomiske krise efter [[Wall Street-krakket|krakket i 1929]], gik godset [[konkurs]], og Karl begik selvmord. I 1930 blev erhvervede den italienske regering efter konkursen ejerskabet af øerne, og de forblev en del af Italien indtil kapitulationen i 1943.
Naturbeskyttelse Foreninger Organisationer